भारत सरकार की प्री-मैट्रिक छात्रवृत्ति योजना में अल्पसंख्यक वर्ग के विद्यार्थियों के लिए कक्षा पहली से 10वीं तक अध्ययनरत प्रत्येक परिवार के अधिकतम दो बच्चों को निर्धारित कोटा के तहत छात्रवृत्ति दी जाती है। प्रदेश के लिए इस वर्ष प्री-मैट्रिक छात्रवृत्ति के नवीन प्रकरणों के लिए 75 हजार 890 प्रकरणों का लक्ष्य निर्धारित किया गया है। इसमें मुस्लिम छात्र-छात्राओं की संख्या- 61 हजार 253, ईसाई- 2 हजार 736, सिख- 1 हजार 942, बौद्ध- 2 हजार 772, जैन-7 हजार 274 तथा पारसी समुदाय के 3 विद्यार्थियों को छात्रवृत्ति दिए जाने का लक्ष्य रखा गया है।